คลังเผยหนี้ประเทศเพิ่มแสนล้าน จากการกู้เพื่อชดเชยขาดดุลงบปี60
คลังแจงยอดหนี้เดือน เม.ย. 2560 เพิ่มขึ้น 1.01 แสนล้านบาท เนื่องจากกู้เพื่อชดเชยขาดดุลงบประมาณ 2560
30 พ.ค. 2560

คลังแจงยอดหนี้เดือน เม.ย. 2560 เพิ่มขึ้น 1.01 แสนล้านบาท เนื่องจากกู้เพื่อชดเชยขาดดุลงบประมาณ 2560 นายธีรัชย์ อัตนวานิช ที่ปรึกษาด้านตลาดตราสารหนี้ สำนักงานบริหารหนี้สาธารณะ (สบน.) เปิดเผยว่า หนี้สาธารณะคงค้าง ณ วันที่ 30 เม.ย. 2560 มีจำนวน 6.26 ล้านล้านบาท หรือคิดเป็น 42.64% ของจีดีพี แบ่งเป็นหนี้รัฐบาล 4.82 ล้านล้านบาท หนี้รัฐวิสาหกิจ 9.72 แสนล้านบาท หนี้รัฐวิสาหกิจที่เป็นสถาบันการเงิน (รัฐบาลค้ำประกัน) 4.52 แสนล้านบาท และ หนี้หน่วยงานของรัฐ 1.84 หมื่นล้านบาททั้งนี้ เมื่อเปรียบเทียบกับเดือนก่อนหน้า หนี้สาธารณะคงค้างเพิ่มขึ้นสุทธิ 1.01แสนล้านบาท  เป็นหนี้ของรัฐบาลเพิ่ม 9.53 หมื่นล้านบาท ซึ่งเป็นการกู้เพื่อชดเชยการขาดดุลปีงบประมาณ 2560 จำนวน 6.92 หมื่นล้านบาท หนี้รัฐวิสาหกิจเพิ่มขึ้น 9,865 ล้านบาท แต่หนี้รัฐวิสาหกิจที่เป็นสถาบันการเงิน (รัฐบาลค้ำประกัน)  ลดลง 2,839 ล้านบาท และหนี้หน่วยงานของรัฐลดลง 994 ล้านบาท